Noch dem da Zaupsa Andre schau gach dano gschdoim is, haum d'mearan Leit sei Buach schnö wida fagessn. Des is auf da oan Seitn drau gleng, das grod do recht tuabulente Zeidn woan, mid da Franzesischn Revoluzion, in End fum Heiling Remischn Reich und de Griag gengan Napoleon, auf da aundan Seitn is a zu genau zu deara Zeid a politischa Deitschnazionalismus entschdaundn, dea bsondas fu da neichn Wissnschoftsrichdung fu da Geamanisdik untaschdizt woan is und wo ma de Dialekt und de Untaschiad zwischn de faschidanen Schbrochfoamen in Deitschlaund kloa ren woit.